
HOTĂRÂRE

cu privire la acordarea concediului de odihnă anual, pentru anii 2010-2011,
preşedintelui IPNA Compania „Teleradio-Moldova”
În conformitate cu prevederile art.56 alin.(6), art.58 lit.f), art.60 alin.(3) lit.a)-b) din Codul audiovizualului al Republicii Moldova şi în baza
art.112 alin.(1), (2) și (3), art.118 alin.(1) din Codului muncii al Republicii Moldova („…Angajatorul are obligaţia de a lua măsurile necesare pentru ca salariaţii să folosească concediile de odihnă în fiecare an calendaristic.”) și p.1 lit.a) din Hotărârea Consiliului de Observatori nr.1/231 din 24.11.2010,
în urma examinării informației, prezentată de Șeful Direcției administrative, management și resurse umane, dl Petru Sinica,
Consiliul de Observatori

HOTĂRĂŞTE:

1. Se acordă concediu de odihnă anual, pentru anii 2010-2011, preşedintelui IPNA Compania „Teleradio-Moldova”, dl Constantin Marin, pentru o perioada de 50 (cincizeci) de zile calendaristice, începând cu data de 20 decembrie 2011.
2. Începând cu 20 decembrie 2011, în perioada de concediu de odihnă anual al dlui Constantin Marin, atribuțiile preşedintelui IPNA Compania „Teleradio-Moldova” vor fi exercitate de directorul radiodifuziunii, dl Alexandru Dorogan.
3. Până la 20 decembrie 2011, preşedintele IPNA Compania „Teleradio-Moldova” (dl Constantin Marin) va efectua acțiunile, necesare în vederea preluării și exercitării tuturor drepturilor și obligațiilor preşedintelui IPNA Compania „Teleradio-Moldova” de către directorul radiodifuziunii, inclusiv semnarea documentelor financiare.
4. Prezenta hotărâre intră în vigoare pe data de 29 noiembrie 2011.

Prezenta hotărâre a fost adoptată cu votul a 3 din 5 membri ai Consiliului de Observatori, prezenți la ședință.
Preşedintele

Consiliului de Observatori                                                       Eugeniu Rîbca
Secretarul şedinţei

Consiliului de Observatori                                                      Viorica Bogatu

